**OSNOVNA ŠKOLA „BRAĆA RADIĆ“**

**Miklinovec 6a**

**48000 KOPRIVNICA**

**OIB: 13567291238**

**Obrazloženje I. izmjena i dopuna Financijskog plana za 2018.g.**

**1. Sažetak djelokruga rada proračunskog korisnika**

1. osnovni podaci

Osnovna škola „Braća Radić“ MB: 3009556, OIB: 13567291238 ima predmet poslovanja – djelatnosti:

* odgoj i osnovno školovanje djece
* osnovno školovanje za darovitu djecu i za djecu s teškoćama u razvoju prema posebno propisanim nastavnim planovima i programima
* organizacija aktivnosti djece u sklopu različitih udruga te učeničkih klubova i društava

1. organizacija rada škole

* nastava je organizirana u dvije smjene, prva smjena počinje u 8:00h i završava u 13:10h dok druga smjena počinje u 13:15h i završava u 18:25h.
* nastava, redovna, izborna, dopunska i dodatna izvodi se prema nastavnim planovima i programima koje je donijelo Ministarstvo znanosti, obrazovanja i sporta i Godišnjem planu i programu rada škole.

1. prostorni uvjeti-zgrade

* Matična škola u Koprivnici sagrađena je 1989.godine, nastavu polazi 806 učenika u 36 razrednih odjela. Školska zgrada u Starigradu sagrađena je 1954. godine, a nastava je organizirana za 83 učenika u 4 razredna odjela. Zgrada u Bakovčicama je izgrađena 1954. godine. U njoj 8 učenika polazi nastavu u jednom kombiniranom razrednom odjelu.
* u Matičnoj školi rad se odvija u 25 učionica od koji su 4 specijalizirane. Uz ove učionice nastava se odvija i u školskoj sportskoj dvorani, knjižnici i na sportskom igralištu. Područne škole, na žalost, nemaju sportske dvorane ni odgovarajuća sportska igrališta

**2. Obrazloženje programa rada školske ustanove**

Prioritet škole je kvalitetno obrazovanje i odgoj učenika što ostvarujemo stalnim usavršavanjem učitelja, stručnih suradnika i ostali djelatnika (seminari, stručni skupovi, aktivi) i podizanje nastavnog standarda na višu razinu, poticanjem učenika na izražavanje kreativnosti, talenata i sposobnosti prema interesima, razvijanje navike cijelo životnog učenja, usvajanje zdravih navika preko zdravstvenog odgoja, pozitivnih stavova u odgoju mlade ličnosti kroz građanski odgoj tj. razvoj kompletne mlade osobe razvijenim samopoštovanjem i poštovanjem drugih.

**3. Usklađenost ciljeva, strategije i programa s dokumentima dugoročnog razvoja**

Školske ustanove ne donose strateške, već godišnje planove (Školski kurikulum i Godišnji plan i program rada škole) prema planu i programu koje je donijelo Ministarstvo znanosti i obrazovanja. Također, planovi se donose za školsku godinu, a ne za fiskalnu što je uzrok mogućim odstupanjima u izvršenju financijskih planova.

**4. Zakonske i druge podloge na kojima se zasnivaju programi:**

* Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17), Zakon o ustanovama (NN 76/93, 29/97, 47/99, 35/08), Zakon o proračunu (NN 87/08, 136/12 i 15/15).
* Upute za izradu I. Izmjena i dopuna financijskog plana za razdoblje 2018. Godinu Grada Koprivnice od 19.04.2018. KLASA: 400-06/18-01/0003 URBROJ: 2137-01-6/5-18-1
* Godišnji plan i program rada škole za školsku godinu 2017./2018.
* Školski kurikulum OŠ „Braća Radić“, nastavne i izvannastavne aktivnosti za školsku godinu 2017./2018.

|  |  |  |  |
| --- | --- | --- | --- |
| **NAZIV AKTIVNOSTI** | **PLAN 2018.** | **Povećanje/ Smanjenje** | **Novi plan** |
| AKTIVNOST A300202 Decentralizirane funkcije osnovnog školstva | 1.996.170,00 | -116.570,00 | 1.879.600,00 |
| AKTIVNOST A300202 - COP | 9.567.500,00 | 577.500,00 | 10.145.000,00 |
| K300207 Kapitalni projekt | 154.750,00 | -14.310,00 | 140.440,00 |
| AKTIVNOST A300302 Škola plivanja | 36.000,00 | 0,00 | 36.000,00 |
| AKTIVNOST A300306 Slobodne aktivnosti i školska natjecanja | 45.770,00 | 4.204,00 | 49.974,00 |
| AKTIVNOST A300317 Redovna djelatnost osnovnih škola | 134.000,00 | 40.000,00 | 174.000,00 |
| AKTIVNOST A300323 Unapređenje standarda - izvor vlastiti prihodi | 231.480,00 | 76.335,00 | 307.815,00 |
| AKTIVNOST A300330 Mentorstvo | 5.186,00 | 0,00 | 5.186,00 |
| AKTIVNOST A301504 Pomoć za podmirenje troškova prehrane | 715.000,00 | 35.539,00 | 750.539,00 |
| AKTIVNOST A300332 EU projekti | 20.000,00 | 0,00 | 20.000,00 |
| AKTIVNOST A300337 ODJEK III | 324.090,00 | 0,00 | 324.090,00 |
| AKTIVNOST A300338 Znanje kao dar | 209.019,00 | 0,00 | 209.019,00 |
| **SVEUKUPNO** | **13.438.965,00** | **602.698,00** | **14.041.663,00** |

**PROGRAM 3002 OSNOVNI PROGRAM OSNOVNOŠKOLSKOG ODGOJA I OBRAZOVANJA**

**AKTIVNOST A3002 DECENTRALIZIRANE FUNKCIJE OSNOVNOŠKOLSKOG ODGOJA I OBRAZOVANJA**

U ovoj aktivnosti su uvršteni metodološki manjkovi za decentralizirana sredstva po godišnjem obračunu u iznosu od 164.779,66 kn. Povećanje je na pozicijama uredskog materijala, službene zaštitne i radne odjeće i obuće, usluge tekućeg i investicijskog održavanja,ostalih usluga, kako bi imali dovoljno sredstava do kraja godine. Za iznose povećanja smo smanjili neke od pozicija, usluge prijevoza učenika, ostalih nespomenutih rashoda poslovanja. Pozicije uredske opreme i namještaja, uređaja, strojeva i opreme za ostale namjene smo smanjili za iznos od 116.570,00 kn radi preusmjeravanja sredstava na drugog proračunskog korisnika COOR Podravsko sunce (za popravak krovišta).

U sklopu te aktivnosti je povećan plan za izdatke za plaće i doprinose za zaposlene i to za 577.500,00 kn, a koji se financiraju iz državnog proračuna (centralnog obračuna plaća) jer je kontrolom troškova zaključeno da neće biti dovoljno planiranih sredstava za isplatu plaća do kraja godine.

**AKTIVNOST K300207 DODATNA ULAGANJA U OŠ BRAĆA RADIĆ**

S obzirom da je dio računa za uređenje dijela prostora PŠ Starigrad u blagovaonu knjižen na uredsku opremu i namještaj, a sve prema rekapitulaciji računa, ostao je dio neiskorištenih planiranih sredstava na poziciji dodatnih ulaganja. Stoga je u ovoj aktivnosti smanjen plan za 14.310,00 kn i preusmjerena su sredstva na drugog proračunskog korisnika COOR Podravsko sunce za popravak krovišta.

**PROGRAM 3003 DODATNI PROGRAM ODGOJA I OBRAZOVANJA**

**AKTIVNOST A300317 REDOVNA DJELATNOST OSNOVNIH ŠKOLA**

U ovoj aktivnosti je smanjenje plana za 7.000,00 kn i to na poziciji Naknade za prijevoz za osobe na stručnom osposobljavanju zbog odlaska osobe za koju su bili veći troškovi prijevoza te povećanje za 40.000,00 kn. Na taj način se osigurava potrebnih 47.000,00 kn kako bi se pribavila potrebna dokumentacija za energetsku obnovu u PŠ Starigrad. U aktivnost je uvršten i metodološki manjak po godišnjem obračunu u iznosu od 989,14 kn.

**AKTIVNOST A300306 SLOBODNE AKTIVNOSTI I ŠKOLSKA NATJECANJA**

U ovoj aktivnosti je povećanje sredstava u iznosu od 7.300,00 kn za isplatu slobodnih aktivnosti za drugo polugodište završene nastavne godine zbog povećanja broja sati. Ukupan višak po godišnjem obračunu za županijska natjecanja iznosi 2.373,41 kn pa je zbog prenesenih viškova smanjen plan prihoda od nenadležnog proračuna (županije) za 3.100,00 kn. U ovu aktivnost je uvršten i metodološki manjak čiji je izvor financiranja Grad u iznosu od 1.502,79 kn. Ukupno povećanje ove aktivnosti je 4.204,00 kn.

**AKTIVNOST A300337 ODJEK III**

S godišnjim obračunom smo u manjku poslovanja za pomoćnike u nastavi - projekt Odjek III za 25.914,62 kn (plaća 12.-ti mjesec i 1 putni nalog) što smo uvrstili u Prijedlog dopune plana kao povećanje prihoda (pomoći) iz državnog proračuna - EU sredstva.

**AKTIVNOST A300323 UNAPREĐENJE STANDARDA U ŠKOLAMA OŠ „BRAĆA RADIĆ“**

U sklopu ove aktivnosti je povećanje sredstava u iznosu 76.635,00 kn, a sve u skladu s realizacijom, odnosno uvrštavanjem viškova prošlih godina po utvrđenom godišnjem rezultatu. Viškovi će se utrošiti za nabavu računala (od sredstava dobivenih od Ministarstva) te ostatak u skladu s potrebama; za nabavu uredske opreme (dva projektora za održavanje sjednica i potrebe učionice hrvatskog jezika, jedna projektor za potrebe voditeljice ŽSV knjižničara), reprezentaciju povodom Dana škole, doprinose za osobe na stručnom osposobljavanju.

Od vlastitih prihoda tekuće godine ćemo nabaviti dvije uredske stolice, četiri klupe i osam stolica za potrebe razredne nastave, projektor za učionicu vjeronauka, knjige za školsku knjižnicu.

**PROGRAM 3015 SOCIJALNI PROGRAM**

**AKTIVNOST A301504 POMOĆ ZA PODMIRENJE TROŠKOVA PREHRANE UČENIKA OSNOVNIH ŠKOLA**

U ovoj aktivnosti je povećanje sredstava za 35.538,74 kn zbog uključivanja viška od školske kuhinje po godišnjem obračunu iz kojeg će se financirati nabava konvekcijske peći za školsku kuhinju u iznosu od 30.000,00 kn, a ostatak za namirnice. U plan je uvršten i metodološki manjak u iznosu od 12.986,12 kn (za račune čiji je izvor financiranja Grad) te manjak nenadležnog proračuna za Shemu voća/mlijeka u iznosu od 23.027,82 kn.

Koprivnica, 23.07.2018.

Izradila: Ravnatelj:

Andreja Eršetić Krešo Grgac, prof.